Dit blyk uit antwoorde wat adv. Alberts gekry het op geskrewe vrae aan die minister van openbare ondernemings.
Volgens die minister se antwoord is die regsfirma Dentons aangestel vir die werk aangesien hy oor ‘al die nodige kundigheid’ beskik om ŉ ondersoek van dié aard en omvang te doen. Die R22 miljoen sal deur Eskom self betaal word.
Volgens adv. Alberts is dit vreemd dat ŉ prokureursfirma aangestel word om dié tipe ondersoek te doen.
“Logika bepaal tog dat die ondersoek sal gaan oor presies wat by Eskom fout gegaan het. Swak beplanning, verwaarlosing van infrastruktuur, ŉ agterstand in instandhoudingswerk en swak finansiële bestuur.
“Mense soos toepaslike ingenieurs en finansiële deskundiges is sekerlik die aangewese persone om so ŉ soort ondersoek te doen. Die VF Plus gaan daarom die Prokureursorde van Suid-Afrika vra of ŉ regsfirma wel so ŉ mandaat kan uitvoer.
“Daarbenewens word voorsien dat die ondersoek drie maande gaan duur wat beteken dat ŉ bedrag van R22 miljoen buitensporig groot is.
“Nog ŉ kwelpunt is dat Eskom self gaan waghond speel oor die ondersoek na sy eie probleme. Dit maak nie sin nie.
“Die VF Plus dring steeds daarop aan dat die ondersoek totaal onafhanklik moet wees en deur iemand soos die Openbare Beskermer (OB) gedoen moet word wat direk aan die parlement verslag doen en nie aan Eskom nie.
“Die VF Plus het geen vertroue in die ondersoek nie en glo dit word bloot gedoen om die publiek ŉ rat voor die oë te draai,” sê adv. Alberts.
The attorneys have not done any work for Eskom previously and do not have a prior existing relationship with Eskom. VF Plus Skakels